Isidore de Souza

Isidore de Souza (dem bon am for 4 April 1934 an e kpai for 13 March 1999) na one priest wey kom fom Benin an e bi Arkbishop of Cotonou fom 1990 go rish 1999. Dem bon am inside one rish famili wey dem dey kol De Souza famili of Ouidah for 4 April 1934. Na e broda bi Chantal Yayi wey bi di Benin Presido wife fom 2006 to 2016 an Marcel Alain de Souza (1953–2019) wey don kpai. E wok for bank an e  bi di oga pata-pata for ECOWAS Commission. De Souza stil go skul for Abidjan an Rome. Na for 8 July 1962 dem mek am priest. For 8 July 1962, dem mek De Souza di Coadjutor Archbishop of Cotonou an e kom bi Arkbishop on di 27 of December 1990. Na e bí di lida for di Nashonal Konferens for February 1990 wey dem plan to yuz am tok abaut di wey tins bí for di kontri bot e chenj Benin back to demokrasi. E rili put bodi for dis one so dat armi no go kom skatta dis one. De Souza wok as di oga pata-pata for di Hi kansu  of di Republic fom February 28, 1990 to March 31, 1991. E kom stat di taim wey pipul go chuz di pésin wey go rul dem for Benin and di niu law wey go tok abaut all di tins wey evribodi supoz du anbdi one wey dem no go du. Isidore de Souza beg Presido Mathieu Kerekou to assept di tin wey dem don agree for di Kansu an stil riton Benin bak to Demokrasi. De Souza na di oga pata-pata for di Regional Episcopal Conference of Francophone West Africa fom 1997 ontil e kom dai. E die for March 13, 1999 for Ouidah.

Katigori:Tori About Pipu Life